**František Sláma** (Herálec, Moravska, 19. studenog 1923. - Říčany, 5. svibnja 2004.) bio je poznati češki violist i violončelist na području klasične i komorne glazbe.

Biografija
----------

### Muzička karijera

Sláma je rođen 19. studenog 1923. u mjestu Herálec, podno Bohemijsko-moravskog visočja. Do svoje osamnaeste godine radio je u kamenolomu, kada nakon susreta sa glazbenim predagogom Karelom Pravoslavom Sádlom, odlučuje promijeniti svoj život. U želji da postane glazbenik podupro ga je i sam Sádlo, koji ga je 1941. godine upisao na Praški konzervatorij. Tamo je do 1948. učio je violončelo u klasi svoga upisatelja i komornu glazbu kod profesora Václava Talicha. Od 1948. do 1952. svoje glazbeno obrazovanje nastavio je na Glazbenoj akademiji u Pragu. Za to vrijeme več je bio član Češke filharmonije, u kojoj je svirao sve do 1981.

Poznati dirigent Václav Talich ohrabrio ga je, zajedno s Milanom Munclingerom, da iskoristi svoj entuzijazam za komornu glazbu i da se okuša i u vođenju komornih orkestara, što je sljedećih 45 godina Sláma i radio. 1946. bio je osnivatelj *Talichovog komornog orkestra*. Od 1953. do 1976. svirao violu da gambu u komornom sastavu *Pro Arte Antiqua*, koji je izvodio djela srednjovjekovne i renesansne glazbe. Istovremeno, 1954. postaje član baroknog ansambla Ars Redidiva, koji se zalagao za popularizaciju barokne glazbe (po uzoru na njega nastao je i Hrvatski barokni ansambl), a u njemu je sivrao sve do 1997. godine. S navedenim ansamblima Sláma je osvojio i brojne nagrade, ali i premijerno izvodio suvremene skladbe (npr. Ilja Hurník,  *Sonata da camera* i Jan Tausinger, *Evocations*).

### Pedagogija i publicistika

Od 1970-ih bio je profesor na Praškom konzervatoriju. Napisao je nekoliko knjiga i mnoštvo članaka o tadašnjim češkim glazbenim umjetnicima. Surađivao je i s Češki radijom, gdje je bio suradnik na glazbenim emisijama. 2001. objavio je knjigu *Z Herálce do Šangrilá a zase nazpátek* (hrv. *Od Heralec do Shangrila i ponovno nazad*) u kojoj opisuje zbivanja na češkoj glazbenoj sceni od 1940-ih sve do 1990-ih. U knjizi je opisao ili spomenuo brojne skladatelje, dirigente i pedagoge, ukjlučujući i Václava Talicha, Johna Barbirollia, Andréa Cluytensa, Herberta von Karajana, Ericha Kleibera, Otta Klemperera, Rafaela Kubelíka, Charlesa Mackerrasa, Lovru pl. Matačića, Antonia Pedrottia, Rozhdestvensky, Wolfganga Sawallischa, Leopolda Stokowskog i mnoge druge. Svoj arhiv, u kojem se nalazi 5000 negativa fotografija i više od 150 sati zvučnih zapisa i snimaka Talicha, Munclingera, Ars Redidive i drugih čeških glazbenika, darovao je Češkom glazbenom muzeju.

Literatura
----------

* () Koláčková, Ivetta, "František Sláma", Galerija Rudolfinum, Prag (Česká filharmonie) br. 4 (1), str. 47. 2004.-2005.
* () Vašatová, Jana, "Filharmonikové v souboru Ars rediviva (Ars Rediviva's 50th anniversary)". Galerija Rudolfinum, Prag (Česká filharmonie) br. 1 (1), str. 33-34, 2001.-2002.
* () Tyler, Sean, *International Who's Who in Music and Musicians*, šesnaesto izdanje, Cambridge: IBC, 1998.
* () Pâris, Alain; Jean-Yves Bras; Pierre Breton, *Dictionnaire des interprètes et de l´interprétation musicale au XX siècle*, 1995. Pariz: Laffont. ISBN 2-221-08064-5.
* () *Československý hudební slovník osob a institucí*, II. svezak, Prag, State Music Publishing. 1965.
* () Kozák, Jan (1964), *Českoslovenští hudební umělci a komorní soubory*, Prag: State Music Publishing, str. 427, 454, 479.

Vanjske veze
------------

* () František Sláma - arhiv Arhivirano 2018-02-27 na Wayback Machine-u
* () Ars Rediviva - diskografija Arhivirano 2016-03-04 na Wayback Machine-u
* () Češki radio: František Sláma - zvućni zapisi
* () Češki radio: Ars Rediviva - snimke
* () WorldCat Libraries Arhivirano 2021-02-18 na Wayback Machine-u